Likumprojekts

**Grozījumi Meža likumā**

Izdarīt Meža likumā (Latvijas Republikas Saeimas un Ministru Kabineta Ziņotājs, 2000, 8. nr.; 2003, 8. nr.; 2005, 5., 10. nr.; 2006, 7. nr.; 2007, 3., 14. nr.; 2008, 24. nr.; Latvijas Vēstnesis, 2010, 76., 106., 205. nr.; 2011, 173. nr.; 2013, 31., 119., 232. nr.; 2015, 34. nr.) šādus grozījumus:

1. Papildināt 4. pantu ar 2.2daļu šādā redakcijā:

"(22) Koku ciršanas tiesības un īpašumtiesības uz nocirstajiem kokiem militārajos objektos Aizsardzības ministrija uz līguma pamata var nodot akciju sabiedrībai "Latvijas valsts meži"."

2. Papildināt 4. pantu ar sesto un septīto daļu šādā redakcijā:

"(6) Uz valsts meža zemi, kura ierakstāma un ierakstīta zemesgrāmatā uz valsts vārda Aizsardzības ministrijas personā, neattiecas:

1) šā likuma III nodaļā minētie koku ciršanas noteikumi;

2) šā likuma V nodaļā minētie meža reproduktīvā materiāla noteikumi;

3) šā likuma VI nodaļā minētie meža atjaunošanas un ieaudzēšanas noteikumi;

4) šā likuma IX nodaļā minētie noteikumi par dabas aizsardzību meža apsaimniekošanā;

5) šā likuma XI nodaļā minētie atmežošanas noteikumi.

(7) Šā likuma 4. panta sestās daļas 1., 4. un 5. punkts neattiecas uz valsts meža zemi, kura ierakstāma un ierakstīta zemesgrāmatā uz valsts vārda Aizsardzības ministrijas personā īpaši aizsargājamās dabas teritorijās, mikroliegumos un Baltijas jūras un Rīgas jūras līča piekrastes aizsargjoslā."

3. Izteikt 41. panta pirmo un otro daļu šādā redakcijā:

"(1) Platību atmežo, ja tas nepieciešams būvniecībai, derīgo izrakteņu ieguvei, lauksaimniecībā izmantojamās zemes ierīkošanai, īpaši aizsargājamo biotopu atjaunošanai, valsts drošības un aizsardzības nodrošināšanaiun ja personai ir izdots kompetentas institūcijas administratīvais akts, kas tai piešķir tiesības veikt minētās darbības, un persona ir kompensējusi valstij ar atmežošanas izraisīto negatīvo seku novēršanu saistītos izdevumus.

(2) Šā panta pirmajā daļā minētā kompensācija neattiecas uz personu, kura mežā veic meža infrastruktūras objektu būvniecību un īpaši aizsargājamo biotopu atjaunošanu, un uz publisku personu, kura veic darbības valsts drošības un aizsardzības nodrošināšanai."

Aizsardzības ministrs

Raimonds Bergmanis